cyanic-selkie/wikianc huggingface dataset:
კლინიკა (ტელესერიალი)
„კლინიკა“ — ქართული სამედიცინო დრამა, რომელიც „ფორმულა კრეატივმა“ გადაიღო ტელეკომპანია იმედის დაკვეთით 2009 წელს. სერიალში თამაშობენ ცნობილი ქართველი მსახიობები ვახო ჩაჩანიძე, ტატო ჩახუნაშვილი და ნუკი კოშკელიშვილი. სერიალი პირველად 2009 წლის 10 ნოემბერს 22:00 საათზე გავიდა ტელეკომპანია იმედის ეთერში.
გადაღება
სერიალი შეიცავს სამედიცინო ელემენტებს ამიტომ გადაღებები ძირითადად ღუდუშაურის სახელობის კლინიკაში.
ეპიზოდები
სერიალი არის 45-წუთიანი და 1 სეზონსა და 14 სერიას მოიცავს.
რესურსები ინტერნეტში
კატეგორია:2009 წლის ქართული ტელესერიალები კატეგორია:იმედი (ტელეკომპანია) კატეგორია:სამედიცინო ტელესერიალები
აურანგაბადი (მაჰარაშტრა)
აურანგაბადი (औरंगाबाद, Aurangabad, औरंगाबाद) — ქალაქი ინდოეთში, მაჰარაშტრის შტატში. აურანგაბადის ოლქის ადმინისტრაციული ცენტრი. მთავარი ტურისტული ცენტრი, რომელზეც გადის გზა იუნესკოს კულტურული მემკვიდრეობის ძეგლებისკენ, აჯანტისკენ და ელორის გამოქვაბულისკენ. ერთ-ერთი ახალი მილიონიანი ქალაქი, მნიშვნელოვანი სამრეწველო და საგანმანათლებლო ცენტრი.
ისტორია
ქალაქი ააშენეს 1604-1610 წლებში პატარა სოფლის ადგილზე, აჰმადნაგარის სასულთნოს სულთან მურთაზა ნიზამ-შაჰ II-ის მმართველობის პერიოდში. ქალაქის დაარსების წლად 1610 წელი ითვლება. დაარსების შემდეგ მას უწოდეს ფატეჰპურა, სავარაუდოდ სასულთნოს პრემიერ-მინისტრის მალიქ ამბარის (ვისი სოფლის ადგილზეც ააშენეს ქალაქი) შვილის ფათჰ-ხანის პატივისცემის ნიშნად.
1634 წელს ქალაქში ჩავიდა აურანგზები, როგორც დეკანის გუბერნატორი. იგი აქ ცხოვრობდა 1644 წლამდე, შემდეგ წავიდა აგრაში დიდ მოგოლთა იმპერატორის ტახტზე ასასვლელად.
1681 წელს აურანგზები, უკვე როგორც იმპერატორი დაბრუნდა აურანგაბადში და იგი თავისი იმპერიის დედაქალაქად აქცია. აქედან აწარმოებდა წარმატებულ ომებს დეკანის სასულთნოს წინააღმდეგ. როგორც ჩანს ქალაქს სახელი უწოდეს სწორედ მის გამო.
დიდ მოგოლთა პერიოდში აურანგაბადს უწოდებდნენ „ქალაქი კარიბჭეს“, რადგან ქალაქში მრავალი კარიბჭე იყო. დღემდე შემონახულია რვა მათგანი და წარმოადგენენ მოგოლთა პერიოდის ძეგლებს.
აურანგზების საფლავი მდებარეობს აურანგაბადიდან ახლოს მდებარე პატარა ქალაქ ხულდაბადში, სადაც ასევე მდებარეობს წმინდა ხეობა — ადგილი სადაც დაკრძალულია 1 500 სუფისტი წმინდანი. აურანგზების სახელს უკავშირდება თაჯ-მაჰალის კოპიოს, ბიბი-კა-მაკბარის აგება.
მოსახლეობა
2011 წლის ინდოეთის მოსახლეობის აღწერის მიხედვით ქალაქში ცხოვრობს 1 171 330 ადამიანი. მოსახლეობის 11 % ექვს წლამდე ბავშვია. ძირითადი ენებია მარათული ენა და ურდუ. აღწერის მონაცემებით მოსახლეობის 56,6 % საუბრობს მარათულ ენაზე, ხოლო 30,69 % — ურდუზე, ხოლო 11,99 %-ის სასაუბრო ენაა ჰინდი.
რელიგიური თვალსაზრისით 59,1 % არის ინდუისტი, 38 % — ისლამის მიმდევარი, ხოლო სხვა დანარჩენი — 2,9 %.
ღირსშესანიშნაობა
ქალაქის შემოგარენში მდებარეობს ბიბი-კა-მაკბარა, აურანგზების მეუღლის მავზოლეუმი. აურანგაბადის გამოქვაბული — ბუდისტური მონასტრების მღვიმეები ქალაქგარეთ, ქალაქის ჩრდილო-დასავლეთით. ასევე აღსანიშნავია ქალაქის რვა კარიბჭე: ბჰადკალი, დილი, რანგინი, კატკატი, როშანი, ბარაპულა, პაიტხანი და კალა-დარვაჯა, რომელთაგან ყველაზე ადრეულია ბჰადკალი და დარვაჯა. ქალაქში ასევე მდებარეობს წყლის წისქვილების კომპლექსი — პანჩაკი, რომელიც გადმოცემის თანახმად ქალაქის დამაარსებელმა მალიქ ამბარმა ააშენა.
ქალაქის შემოგარენშია ასევე იუნესკოს ძეგლები აჯანტა და ელორის გამოქვაბული, ქალაქიდან 16 კილომეტრში მდებარეობს დაულატაბადი — XII-XIV საუკუნეების გამაგრებული ქალაქი, ტუგლაკების დინასტიის ერთ-ერთი დედაქალაქი; ხულდაბადი — აურანგზების საფლავი.
რესურსები ინტერნეტში
კატეგორია:მაჰარაშტრის ქალაქები
ნეკოკლი
რესურსები ინტერნეტში
კატეგორია:ანტიოკიის დეპარტამენტის მუნიციპალიტეტები და ქალაქები
ლგბტ უფლებები ბაჰრეინში
მინი|[[ბაჰრეინი]] ლგბტ უფლებები ბაჰრეინში — ჰომოსექსუალობა არ არის უკანონო. ბაჰრეინში ლგბტ ადამიანების მიმართ სისხლისსამართლებრივი სანქციები არსებობს რამდენიმე ძალიან ფართოდ დაწერილი კანონის შესაბამისად და აღქმულია „უზნეობად“. ბაჰრეინში მცხოვრები ლესბოსელი, გეი, ბისექსუალი და ტრანსგენდერი ( ლგბტ ) ადამიანები განიცდიან დისკრიმინაციას, რომელსაც არ განიცდიან ჰეტეროსექსუალი პირები. ქვეყანამ ჰომოსექსუალობა დააკანონა 1976 წელს.
ერთნაირსქესიანთა სექსუალური აქტების კანონიერება
ბაჰრეინმა მიიღო პირველი კრიმინალური აკრძალვა ჰომოსექსუალობის შესახებ, რომელიც განსაზღვრული იყო გაერთიანებული სამეფოს მიერ, რომელმაც დააწესა მსგავსი კანონი მის თითოეულ კოლონიაში.
1976 წლის მარტში ამოქმედდა სისხლის სამართლის ახალი კოდექსი, რომლითაც გაუქმდა გაერთიანებული სამეფოს მიერ დაწესებული სპარსეთის ყურის სისხლის სამართლის კოდექსი. სისხლის სამართლის ახალი კოდექსი არ კრძალავს კერძო, არაკომერციულ ქმედებებს ჰომოსექსუალობის კუთხით. სისხლის სამართლის კოდექსის რამდენიმე ნაწილია, რომელთა გამოყენება შესაძლებელია ლგბტ ადამიანების წინააღმდეგ.
2013 წლის სექტემბერში ცნობილი გახდა, რომ ყურის თანამშრომლობის ყველა ქვეყანა შეთანხმდნენ განიხილონ წინადადება, რომ შეიქმნას რაიმე ფორმის, ჯერ კიდევ უცნობი ტესტირება, რათა გეი უცხოელებისთვის ქვეყანაში შესვლა აიკრძალოს.
ბაჰრეინის ზოგიერთი კანონიერი ლიბერალური და მემარცხენე პოლიტიკური ჯგუფი გამოთქვამს წინააღმდეგობას ბაჰრეინის სისხლის სამართლის კოდექსში შარიათის კანონის შემოღებასთან დაკავშირებით, მაგრამ არცერთ მათგანს არ გამოუხატავს ლგბტ უფლებების მხარდაჭერა.
სიტყვის თავისუფლება
1990-იანი წლებიდან, ბაჰრეინში პრესას მიეცა საშუალება განიხილონ ჰომოსექსუალობის თემა, მთავრობის მიერ დასჯის გარეშე. თავდაპირველად, დისკუსია ეხებოდა ხალხსა და მოვლენებს, რომლებიც ბაჰრეინის გარეთ არსებობდა, განსაკუთრებით გასართობი ან შიდსის სფეროში - აივ პანდემია. XXI საუკუნის დასაწყისში ბაჰრეინის პრესამ დაიწყო სექსუალური ორიენტაციის, გენდერული იდენტობისა და შიდსი-აივ-პანდემიის განხილვა, რადგან ისინი კუნძულზე ვრცელდება.
2001 წელს არაბული გაზეთი, ალ-მეთაქი, იყო ეროვნული დაპირისპირების საგანი, როდესაც იგი გახდა პირველი გაზეთი, რომელმაც განიხილა ჰომოსექსუალიზმი ბაჰრეინში.
Gulf Daily News აგრძელებს სტატიების წერას, რომლებიც ეხება ჰომოსექსუალობას და გენდერულ იდენტობას. მაგალითად, მან გამოაქვეყნა რამდენიმე სტატია ბაჰრეინის ქალთა ჰომოსექსუალიზმის შესახებ, გოგონების - საშუალო სკოლებში და ბაჰრეინელ ქალებზე, რომლებიც აცხადებენ, რომ ლესბოსელები გახდნენ მამაკაცებთან შეურაცხმყოფელი ურთიერთობების საფუძველზე.
გენდერული იდენტობა და გამოხატვა
2014 წლის მდგომარეობით, ბაჰრეინი საშუალებას იძლევა ჩატარდეს სქესის შეცვლის ოპერაციები. ბაჰრეინელი ადვოკატი, სახელად ფოუზია მოჰამედ ჯანაჰი, მუშაობს ტრანსგენდერ კლიენტებზე და ცდილობს, ლეგალურად აღიარონ ისინი.
ლგბტ საზოგადოება
ბაჰრეინის მოსახლეობა არის კულტურულად მრავალფეროვანი მოქალაქეების და მრავალი სხვა უცხოელი მუშის ნაზავი. ეს გავლენას ახდენს იმაზე, თუ როგორ მოქმედებს ლგბტ თემი კუნძულზე.
საზოგადოებრივი აზრი
2011 წელს მსოფლიო ღირებულებების კვლევის თანახმად, ბაჰრეინელი ხალხის 42% თვლიდა, რომ „ჰომოსექსუალობა არასოდეს არის გამართლებული“, რაც დაბალია, ვიდრე მსოფლიოს საშუალო 48%, რომელიც ეთანხმება ამ განცხადებას. ეს ასევე უფრო მისაღები იყო, ვიდრე სხვა არაბული ქვეყნების გამოკითხულთა მაჩვენებელი. იმავე კვლევამ აჩვენა, რომ ბაჰრეინელი ხალხის 18% „არ ისურვებს ჰომოსექსუალის მეზობლად ყოფნას“, რაც მსოფლიოში ყველაზე დაბალი პროცენტული მაჩვენებელია.
სქოლიო
კატეგორია:ლგბტ კატეგორია:ბაჰრეინი
Hyperborea (ალბომი)
Hyperborea — ჯგუფ Tangerine Dream-ის 1983 წლის სტუდიური ალბომი. ბრიტანეთის ჩარტში იგი #45 პოზიციამდე ავიდა. ალბომის სახელწოდება არის ჰიპერბორეას, მითური დაკარგული ქვეყნის ციტირება.
სქოლიო
კატეგორია:1983 წლის ალბომები კატეგორია:Tangerine Dream-ის ალბომები კატეგორია:Virgin Records-ის ალბომები
ბორომანია
ბორომანია, ბოროიტისი ან ბორო ციებ-ცხელება — პოლიტიკური ფენომენი აშშ-ში, ნიუ-ჯერსის შტატში 1890-იან წლებში, რომელიც გამოიხატებოდა მცირე ზომის დაბის ტიპის ოლქების დიდი რაოდენობით შექმნაში. ეს იყო მცდელობა ნიუ-ჯერსის საკანონმდებლო ორგანოსი, რომელსაც სურდა ადგილობრივი მმართველობის რეფორმირება, რამაც გამოიწვია მცირე-მოსახლეობით შემდგარი ბევრი დაბის ტიპის ოლქების და მუნიციპალიტეტების გაჩენა, რომელიც დღესაც ჰყოფს შტატის პოლიტიკურ რუკას მრავალ ნაწილად. 2014 წლის მონაცემებით ნიუ-ჯერსის შტატში 565 მუნიციპალიტეტია.
ლიტერატურა
კატეგორია:ნიუ-ჯერსი
ურტაკ-ინშუშინაკი
ურტაკ-ინშუშინაკი — ანშანისა და სუზის მეფე ჰუმბან-ტაჰრიდების დინასტიდან. ურტაკ-ინშუშინაკი სამეფო ტახტზე ჰუმბან-ნალტაში II-ის შემდეგ ავიდა, მისი მმართველობა დაიწყო ძვ. წ. 675 წელს და დასრულდა ძვ. წ. 663 წელს, მის შემდეგ სამეფო ტახტზე ტემტი ჰუმბან-ინშუშინაკ I ავიდა.
რესურსები ინტერნეტში
კატეგორია:ანშანისა და სუზის მეფეები
Virtual Boy
Virtual Boy (バーチャルボーイ) — მეექვსე თაობის 32-ბიტიანი ვიდეო თამაშების კონსოლი, შექმნილი და გამოცემული იაპონური კომპანია Nintendo-ს მიერ 1995 წლის 21 ივლისს იაპონიაში, ჩრდილოეთ ამერიკაში იმავე წლის 14 აგვისტოს.
რეკლამირებული იყო როგორც პირველი კონსოლი, რომელსაც შეეძლო სტერეოსკოპული 3D გრაფიკის გამოსახვა. Virtual Boy იძლევა ილუზიის ზუსტი მოცულობის შექმნის შესაძლებლობას პარალაქსის ეფექტის მეშვეობით. ის გამოიყენებდა ვირტუალური რეალობის სათვალის ტექნოლოგიას — მოთამაშე ათავსებს თავს მოწყობილობის ოკულარში, სადაც აღიქვამს მონოქრომულ გამოსახულებას.
კონსოლზე მუშაობამ ოთხ წელზე მეტს გასტანა. მისი კოდური სახელი იყო VR32. Nintendo-მ ხელი მოაწერა შეთანხმებას ამერიკულ კომპანია Reflection Technology-სთან ოკულარული 3D LED ტექნოლოგიის გამოყენების შესახებ. გარდა ამისა, ჩინეთში აშენდა ქარხანა სპეციალურად Virtual Boy-ის წარმოებისთვის.
Virtual Boy-ის თამაშების ბიბლიოთეკა მეტად მწირი იყო. საერთო ჯამში გამოვიდა 22 თამაში, რომელთა შორის 19 გამოიცა იაპონიის ბაზრისთვის, ხოლო 14 — ჩრდილოეთ ამერიკისთვის. რაც შეეხება მესამე მხარის დეველოპერების მხარდაჭერას, ამ მხრივ, წინამორბედ პლატფორმებთან შედარებით მეტად შეზღუდული იყო.
კონსოლი უარყოფითად მიიღეს კრიტიკოსებმა. მისი წარუმატებლობა გამოწვეული იყო რიგი მიზეზებით, მათ შორის მაღალი ფასით, მონოქრომული ეკრანითა და არაშთამბეჭდავი 3D ეფექტებით. საგულისხმოა, რომ მისი ხშირი გამოყენება საფრთხეს უქმნიდა მომხმარებლის ჯანმრთელობას. ასევე კონსოლი პოზიციონირებდა, როგორც პორტატიული კონსოლი, თუმცა მისი ზომა და წონა ეჭქვეშ აყენებდა მის პორტატიულობას. საბოლოოდ, იგი გამოიცა დაუმთავრებელი ფორმით, რადგანაც კომპანიამ მთელი თავისი რესურსი მიმართა მომდევნო სახლის კონსოლის Nintendo 64-ის წარმოებაზე.
ფასის მუდმივი კლების მიუხედავად, მიჩნეულია კომერციულ ჩავარდნად, საერთო ჯამში კონსოლის გაყიდვების რაოდენობა შეადგენს 770,000 ეგზემპლარს. სტერეოსკოპული ტექნოლოგია მოგვიანებით წარმატებით დაინერგა ახალი თაობის კონსოლებში, მათ შორის Nintendo-ს პორტატიულ კონსოლ 3DS-ში. Nintendo-მ Virtual Boy-ის წარმოება შეწყვიტა 1996 წელს.
სქოლიო
კატეგორია:1995 წელს წარმოდგენილი პროდუქტები კატეგორია:მეხუთე თაობის ვიდეო თამაშების კონსოლები კატეგორია:1995 წელი ვიდეო თამაშებში კატეგორია:1990-იანების სათამაშოები კატეგორია:ვირტუალური რეალობა
კურია
შუა საუკუნეებში სამეფო საბჭოს ხშირად კურია ეწოდებოდა. დღეს კურია ასევე ეწოდება რომის კათოლიკური ეკლესიის — კურიას.
ლიტერატურა
კატეგორია:ძველი რომი
კამპინორტი
კამპინორტი (Campinorte) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 537 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 11 111 ადამიანს შეადგენდა, მოსახლეობის სიმჭიდროვე 10.41 კმ²-ზე. ფართობი 1 067 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
გუამირანგა
გუამირანგა (Guamiranga) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 801 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პრუდენტოპოლისის შემადგენლობაში.
პატერნა-დე-რივერა
პატერნა-დე-რივერა (Paterna de Rivera) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ლა-ხანდის კომარკის შემადგენლობაში. ფართობი — 14 კმ². მოსახლეობა — 5453 კაცი (2020 წ.).
სქოლიო
კატეგორია:კადისის მუნიციპალიტეტები
ქალები (ტელესერიალი)
„ქალები“ — ქართული მოკლემეტრაჟიანი 5 წუთისგან შემდგარი დრამატული ჟანრის სერიალი, რომელიც TV 11-მა გადაიღო 2014 წელს.
სიუჟეტი
ცოლი ქმარს მახეში გააბამს და ღალატში გამოიჭერს, ქმარი ცოლს მის მეჯვარესთან და საუკეთესო მეგობართან ღალატობს, თუმცა ცოლი ისე იჭერს თავს თითქოს ამის შესახებ არ იცის, ბოლოს ყველაფერი გამომჟღავნდება და ცოლი ქმარს განქორწინებას და ქონების განაწილებას მოსთხოვს.
ეპიზოდი
1 სეზონი 4 სერიას მოიცავს. ეპიზოდის საშუალო ხანგრძლივობა 5 წუთს შეადგენს
საუნდტრეკი
სერიალის მთავარი საუნდტრეკია ჯგუფ „Ice Age“-ის სიმღერა „How To Destroy Angels“.
რესურსები ინტერნეტში
კატეგორია:ქართული ტელესერიალები კატეგორია:2014 წლის ქართული ტელესერიალები
ლუდვიგ ფონ ბერტალანფი
სქოლიო
კატეგორია:ავსტრიელი ბიოლოგები კატეგორია:ამერიკელი ბიოლოგები კატეგორია:კანადელი ბიოლოგები კატეგორია:დაბადებული 1901 კატეგორია:გარდაცვლილი 1972
ლენინის პიკი
ლენინის პიკი (1928 წლამდე კაუფმანის პიკი; 2006 წლიდან ტაჯიკეთში ეწოდება იბნ სინას პიკი) — მწვერვალი ტაჯიკეთისა და ყირგიზეთის საზღვარზე. ცენტრალური აზიის ერთ-ერთი უმაღლესი წერტილი. სიმაღლე 7134 მ. მდებარეობს იმიერალაის ქედზე. ქედის თხემი, სადაც აღმართულია ლენინის პიკი დაფარულია ფირნითა და ყინულით. ლენინის პიკის სამხრეთ კალთაზე ეშვება დიდი და პატარა საუქდარის მყინვარები, ჩრდილოეთით — ლენინის მყინვარი.
პირველად მწვერვალი აღმოაჩინა და აღწერა ცნობილმა რუსმა გეოგრაფმა და მოგზაურმა ალექსი ფედჩენკომ 1871 წელს, რომელმაც მწვერვალს კონსტანტინ კაუფმანის სახელი უწოდა. 1928 წელს მწვერვალს ლენინის პიკი უწოდეს. პირველად მწვერვალზე ავიდნენ 1928 წელს. ამჟამად არსებობს მწვერვალზე მისასვლელი 16 ალპინისტური მარშრუტი.
2006 წლის 4 ივლისიდან ტაჯიკეთის მთავრობის დადგენილებით მწვერვალს უწოდეს იბნ სინას პიკი; ყირგიზეთის ტერიტორიაზე მწვერვალს კვლავ ლენინის პიკს უწოდებენ.
რესურსები ინტერნეტში
კატეგორია:ტაჯიკეთის მთები კატეგორია:ყირგიზეთის მთები
ანჯეი ვაიდა
ანჯეი ვაიდა (Andrzej Wajda; დ. 6 მარტი 1926, სუვალკი, პოლონეთი, — გ. 9 ოქტომბერი 2016, ვარშავა, პოლონეთი) — პოლონელი რეჟისორი, სცენარისტი. 1954 წელს ქალაქ ლოძში დაამთავრა კინემატოგრაფიის და თეატრალური ხელოვნების უმაღლესი სახელმწიფო სკოლის სარეჟისორო განყოფილება. 1951 წლიდან დაიწყო მუშაობა კინოში. აღიარება მოუტანა მეორე მსოფლიო ომის თემაზე შექმნილმა ფილმებმა: „არხი“ (1956) და „ფერფლი და ალმასი“ (1958), რომლებშიც დიდი მხატვრული ძალით გვიჩვენა თავისი თაობის ბედი ეროვნული ისტორიის ყველაზე მწვავე დღეებში. ამ ფილმებმა რეჟისორს ფართო აღიარება მოუტანა. პედაგოგიურ მოღვაწეობას ეწეოდა კინემატოგრაფიისა და თეატრალური ხელოვნების უმაღლეს სკოლაში. მისი ფილმები გამოირჩევა რეალიზმით, რეჟისურის უმაღლესი ოსტატობითა და სამსახიობო ხელოვნებით. ომის თემებით არის დატვირთული მისი ფილმები: „ლეტნა“ (1959), „სამსონი“ (1961), „კატინი“ (2007) და სხვა. ვაიდას ფილმებს საერთაშორისო კინოფესტივალებზე მიღებული აქვს ჯილდოები.
სქოლიო
კატეგორია:პოლონელი კინორეჟისორები კატეგორია:პოლონელი სცენარისტები კატეგორია:დაბადებული 6 მარტი კატეგორია:დაბადებული 1926 კატეგორია:გარდაცვლილი 9 ოქტომბერი კატეგორია:გარდაცვლილი 2016
Le Parc (ალბომი)
Le Parc — ჯგუფ Tangerine Dream-ის 1985 წლის სტუდიური ალბომი. ალბომის ყოველი კომპოზიცია შთაგონებული იქნა ამა თუ იმ ქვეყანაში მდებარე პარკით. ეს არის უკანასკნელი ალბომი იოჰანეს შმელინგის მონაწილეობით, რომელმაც ჯგუფი 1985 წლის ოქტომბერში დატოვა.
სქოლიო
კატეგორია:1985 წლის ალბომები კატეგორია:Tangerine Dream-ის ალბომები კატეგორია:Jive Records-ის ალბომები
ბირგიტ იურგენსენი
ბირგიტ იურგენსენი (Birgit Jürgenssen; დ. 10 აპრილი, 1949 — გ. 25 სექტემბერი, 2003) — ავსტრიელი ფოტოგრაფი, მხატვარი, გრაფიკული ხელოვანი, კურატორი და მასწავლებელი, რომელიც ძირითადად ქალების ბოდი არტზე მუშაობდა და სწავლობდა ქალურობას, იყენებდა საკუთარ სხეულს, როგორც კულტურული კოდების კრიტიკულ პროექციას. ბირგიტი ფოტოსერიებში აღწერდა საზოგადოებაში არსებულ ქალების მჩაგვრელ მექანიზმებსა და ქალების სოციალურად ნაკარნახევ ყოველდღიურ ცხოვრებას, რასაც ხშირად სიურეალისტურად და ირონიული მანერით გამოსახავდა. . ის ასწავლიდა ვენის გამოყენებითი ხელოვნების უნივერსიტეტში და ვენის ხელოვნების აკადემიაში.
ბიოგრაფია
ბირგიტ იურგენსენი დაიბადა 1949 წლის 10 აპრილს,ცნობილი ექიმის ოჯახში.
8 წლის ასაკში დაიწყო პაბლო პიკასოს ნამუშევრების გადახატვა და ხელს აწერდა როგორც "ბიკასო იურგენსენი", რაც გენიალური ესპანელი მხატვრის და მისი ბავშვობის დროინდელი ზედმეტსახელის - "ბის" გაერთიანებაა. 14 წლის ასაკში მან საჩუქრად მიიღო პირველი ფოტოაპარატი. ბირგიტი თავიდან მხოლოდ საკუთარი ხელით შექმნილი პატარა ნივთების ფოტოებს იღებდა. ამ პერიოდში ის გატაცებული იყო ბალეტით და აღფრთოვანებული იყო საბჭოთა ბალერონით —რუდოლფ ნურიევით.
1967 წლის 30 მაისს ბირგიტმა საშუალო სკოლა დაამთავრა.
პარიზში ყოფნის რამდენიმე თვემ უდიდესი გავლენა მოახდინა ბირგიტზე. ის გაეცნო ფრანგულ ლიტერატურას ანტონენ არტოს თეატრს და სიურეალისტურ პოეზიას. ის ღრმად ეცნობა ფსიქოანალიზმს, სტრუქტურალიზმს, კლოდ ლევი შტრაუსის ეთნოლოგიასა და მისი თაობის სხვა სოციო-კრიტიკულ დისკურსებს. მისი ხელოვნება ამ გამოცდილებას დაეფუძნა.
1971 წლის 30 მაისს ბირგიტმა აიღო დიპლომი თეზისით „zipfeln", რომელმაც ავსტრიის განათლების სამინისტროსა და ვოლფგანგ ჰუტერის პრიზი მიიღო. აკადემიის დამთავრების შემდეგ ბირგიტმა სხვადასხვა ადგილას გააგზავნა მოთხოვნები დაფინანსებაზე - მას საზღვარგარეთ სურდა სწავლის გაგრძელება.
1972 წლის 11 ივლისს ბირგიტი ქორწინდება სკულპტორ ბერნდ ჰანს კლინგერზე. ასევე ეწერება ფრანც ჰერბერტის გრაფიკულ კურსზე და იწყებს შავ-თეთრი ფოტოების გადაღებას.
1974 წლის 1 აპრილს ბირგიტი დიუმონის გამომცემლობას თხოვს გამოაქვეყნონ ქალი არტისტების კრებული.
მის მოთხოვნაზე უარი განაცხადეს. მეორე წერილი, რომელიც 1979 წელს გაიგზავნა, ასევე უარით გაისტუმრეს.
1975 წლის 7 მარტიდან 5 აპრილამდე მოეწყო გამოფენა "მაგნა- ფემინიზმი: ხელოვნება და კრეატიულობა", რომელსაც ხელმძღვანელობდა ვალი ექსპორტი.
საერთაშორისო ქალთა წლის ფარგლებში ჩატარდა ქალური ხელოვნების გამოფენა ავსტრიის ფოლკლორის მუზეუმში. ჟიური მხოლოდ კაცებისგან შედგებოდა, რაც არტისტებმა გააპროტესტეს. მათ შორის იყვნენ ბირგიტ იურგენსენი, დორის რაიტერი, მინა შელანდერი, ვალი ექსპორტი. პროტესტს ყურადღება არავინ მიაქცია და შედეგად 46 მონაწილემ უკან გამოიხმო საკუთარ ნამუშევარი.
80-იანი წლებიდან ბირგიტმა დაიწყო სწავლება ვენის გამოყენებითი ხელოვნების უნივერსიტეტში და ვენის ხელოვნების აკადემიაში.
1988 წელს ჩამოყალიბდა არტისტ ქალთა გაერთიანება „Die Damen“. მისი წევრები იყვნენ ბირგიტ იურგენსენი, ონა ბ, ეველინ ეგერერი, ინგებორგ შტრობლი. ჯგუფი 1996 წლამდე არსებობდა. ამის შემდეგ ბირგიტი მარტო აწყობდა და ხელმძღვანელობდა გამოფენებს.
2003 წლის 25 სექტემბერის ბირგიტ იურგენსენი ვენაში გარდაიცვალა.
ტემტი ჰუმბან-ინშუშინაკ I
ტემტი ჰუმბან-ინშუშინაკ I — ანშანისა და სუზის მეფე ჰუმბან-ტაჰრიდების დინასტიდან. ტემტი ჰუმბან-ინშუშინაკ I სამეფო ტახტზე ურტაკ-ინშუშინაკის შემდეგ ავიდა, მისი მმართველობა დაიწყო ძვ. წ. 663 წელს და დასრულდა ძვ. წ. 653 წელს, მის შემდეგ სამეფო ტახტზე ჰუმბან-ნიკაშ II ავიდა.
რესურსები ინტერნეტში
კატეგორია:ანშანისა და სუზის მეფეები
ჰენრი კევილი
ჰენრი უილიამ დალგლიშ კევილი (Henry William Dalgliesh Cavill; ; დ. 5 მაისი, 1983, სენტ-ჰელიერი) — ბრიტანელი კინო- და ტელემსახიობი. 2013 წელს ჟურნალმა „გლამურმა“ იგი „მსოფლიოს ყველაზე სექსუალურ მამაკაცად“ დაასახელა.
ჰენრი კევილი დაიბადა სენტ-ჰელიერში, ჯერზიში (ნორმანდიის კუნძულები), კოლინ კევილისა და მარიანა დალგლიშის ოჯახში. სწავლობდა წმინდა მიქაელის მოსამზადებელ სკოლაში, შემდეგ სწავლა განაგრძო სტოუს სკოლაში.
მისი დებიუტი კინოში შედგა 2001 წელს ფილმში „ლაგუნა“. 2002 წელს მონაწილეობდა ფილმში „გრაფი მონტე კრისტო“, 2003 წელს კი — „მე დავიპყარი სასახლე“. მოგვიანებით გამოჩნდა რამდენიმე ტელესერიალში, მათ შორის — BBC-ის „ინსპექტორ ლინლის საიდუმლოებანი“, ITV-ის „წმინდა ინგლისური მკვლელობები“ და „Showtime-ის „ტიუდორები“. მას შემდეგ მონაწილეობა მიიღო რამდენიმე ჰოლივუდურ ფილმში, როგორებიცაა „ტრისტანი და იზოლდა“ (2006), „ვარსკვლავური მტვერი“ (2007), „მეწამული ნაკადული“ (2009) და „ღმერთების ომი: უკვდავები“ (2011).
კევილმა საყოველთაო აღიარება მოიპოვა სუპერმენის როლის განსახიერებით DC-ის გაფართოებული სამყაროს ფილმებში: „ფოლადის ადამიანი“ (2013), „ბეტმენი სუპერმენის წინააღმდეგ: სამართლიანობის გარიჟრაჟი“ (2016) და „სამართლიანობის ლიგა“ (2017). 2018 წელს მიიღო როლი ფილმში „შეუსრულებელი მისია: მემკვიდრეობა“. 2018 წელს ცნობილი გახდა, რომ კევილი განსახიერებს გერალტ რივიელის როლს Netflix-ის ტელესერიალში „მხედვარი, რომელიც გამოვდა 2019 წელს.
2014 წელს გადაეცა MTV Movie & TV Awards-ის ჯილდო, აგრეთვე სხვადასხვა დროს ნომინირებული იყო სხვადასხვა კინოდაჯილდოების ცერემონიებზე. კევილი არის ჯერალდ დარელის სახელობის ველური ბუნების დაცვის ფონდის წარმომადგენელი.
სქოლიო
კატეგორია:დაბადებული 5 მაისი კატეგორია:დაბადებული 1983 კატეგორია:XXI საუკუნის ბრიტანელი მამაკაცი მსახიობები კატეგორია:ბრიტანელი მამაკაცი კინომსახიობები კატეგორია:ბრიტანელი მამაკაცი ტელემსახიობები
ბასილაია
კატეგორია:ქართული გვარები
ელიზავეტინსკაიის ღვთისმშობლის კვართის ეკლესია
ელიზავეტინსკაიის ღვთისმშობლის კვართის ეკლესია (Церковь Покрова Пресвятой Богородицы) — ყოფილი მართლმადიდებლური ეკლესია აზოვის რაიონის სოფელ ელიზავეტინსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.
საბჭოთა ხელისუფლების დამყარების შემდეგ, 1938 წელს, ეკლესია დაანგრიეს. დღემდე შემორჩენილია მხოლოდ ეკლესიის საძირკველი.
ისტორია
თავდაპირველად სტანიცაში აქსაიდან გადმოტანილი ხის ეკლესია აღმართეს 1793 წელს. ხშირი წყალდიდობების შედეგად ეკლესია ცუდ მდგომარეობაში აღმოჩნდა და 1812 წელს საფუძველი ჩაეყარა ახალი სამსაკურთხევლიანი ეკლესიის მშენებლობას, რომელიც ღვთისმშობლის კვართის სახელზე შენდებოდა. ეკლესია შენდებოდა 12 წლის განმავლობაში.
ახალი ეკლესია ააგეს ქვისგან. ეკლესიას ჰქონდა სამრეკლო და სამი საკურთხეველი. მთავარი, ცენტრალური საკურთხეველი აკურთხეს ყოვლადწმინდა ღვთისმშობლის კვართის სახელზე, გვერდითი საკურთხევლები კი მოციქულების პეტრესა და პავლეს და დიდმოწამე პარასკევას სახელზე.
შიგნიდან და გარედან ეკლესია შელესეს, გადახურეს თუნუქის ფირფიტებით, მთელი სახურავი შეღებეს მწვანედ. ეკლესიის სამრეკლოზე ეკიდა რვა ზარი, ყველაზე დიდი ზარი იწონიდა 546 ფუთს.
ეკლესია დაანგრიეს 1938 წელს. დღემდე შემორჩენილია მხოლოდ ეკლესიის საძირკველი. საბჭოთა სოციალისტური რესპუბლიკების კავშირის დაშლის შემდეგ დანგრეული ეკლესიის საკურთხევლის ადგილზე ააგეს ყოვლადწმინდა ღვთისმშობლის კვართის სახელობის სამლოცველო.
სქოლიო
კატეგორია:როსტოვის ოლქის ეკლესიები
კამპუს-ვერდისი
კამპუს-ვერდისი (Campos Verdes) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 420 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 5 020 ადამიანს შეადგენდა, მოსახლეობის სიმჭიდროვე 11.37 კმ²-ზე. ფართობი 441 645 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
კარლ ფრიდრიხ ფილიპ ფონ მარციუსი
კარლ ფრიდრიხ ფილიპ ფონ მარციუსი (დ. 17 აპრილი, 1794 — გ. 13 დეკემბერი, 1868) — გერმანელი ბოტანიკოსი და მკვლევარი.
1820 წელს, როდესაც კარლი ევროპაში დაბრუნდა დანიშნეს მიუნხენის ბოტანიკური ბაღის დამცველად. მისი დიდი ყურადღება მიიპრო ბრაზილიის ფლორამ და გამოაქვეყნა უამრავი პატარა ნაშშრომი: Nova Genera et Species Plantarum Brasiliensium (1823–1832, 3 ნაწ.) და Icones selectae Plantarum Cryptogamicarum Brasiliensium (1827). ორივე ნაშრომი იყო ილუსტრირებული. თუმცა ყველაზე მეტად იგი ცნობილია მისი ნამუშევრით Historia naturalis palmarum (1823–1850), რომელშიც პალმის მთლიანი გენერაციაა აღწერილი. ნამუშევარი შეიცავდა 240–ზე მეტ ქრომოლითოგრაფას. 1840 წელს კარლმა დაიწყო Flora Brasiliensis წერა.
მისი სტანდარტული საავტორო ბოტანიკური შემოკლებაა Mart.
სქოლიო
კატეგორია:გერმანელი ბოტანიკოსები კატეგორია:დაბადებული 17 აპრილი კატეგორია:დაბადებული 1794 კატეგორია:გარდაცვლილი 13 დეკემბერი კატეგორია:გარდაცვლილი 1868 კატეგორია:გერმანელი მიკოლოგები
საკადასტრო რუკა
საკადასტრო რუკა — ადგილის გეგმის ნაირსახეობა, რომელიც ასახავს კონკრეტული ტერიტორიის საკადასტრო მონაცემებს. საქართველოში საკადასტრო რუკის შედგენა და გაცემაზე პასუხისმგებელი ორგანოა იუსტიციის სამინისტროს სსიპ საჯარო რეესტრის ეროვნული სააგენტო. საკადასტრო რუკა გაიცემა საჯარო რეესტრის მონაცემთა ბაზაში განთავსებული ინფორმაციის საფუძველზე და ასახავს მისი მომზადების მომენტისთვის ძალაში მყოფ მონაცემებს. კერძოდ კი, რეგისტრირებულ: მიწის ნაკვეთებს, შენობებს და ნაგებობებს, მათი საკოორდინატო ბადესა და საკადასტრო კოდს, აგრეთვე ინფორმაციას მათი უფლებებისა და შეზღუდვების შესახებ.
საკადასტრო რუკის შემადგენლ ნაწილს წარმოადგენს საკდასტრო გეგმა, რომელიც გაიცემა ცალკეულ მიწის ნაკვეთებზე. საკადასტრო რუკის/გეგმის შედგენი საფუძველია საკადასტრო აზომვა და მის საფუძველზე მიღებული საკადასტრო აზომვითი ნახაზი.
სქოლიო
კატეგორია: კარტოგრაფია კატეგორია: კადასტრი
სლობოზია-ვერენკეუ
სლობოზია-ვერენკეუ (Slobozia-Vărăncău) — სოფელი მოლდოვაში, სოროკის რაიონში. მდებარეობს ზღვის დონიდან 47 მეტრზე. 2004 წლის მონაცემებით, მოსახლეობა 775 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ვარსკვლავთა მაგნიტური ველი
ვარსკვლავის მაგნიტური ველი — მაგნიტური ველი, რომელიც ვარსკვლავის შიგნით მოძრავი პლაზმის შედეგად წარმოიქმნება. ამ მოძრაობას ქმნის კონვექცია, რომელიც არის ენერგიის გადაადგილების ფორმა და მოიცავს მატერიის ფიზიკურ გადაადგილებას. ლოკალიზებული მაგნიტური ველი გავლენას ახდენს პლაზმაზე და ეფექტურად ზრდის წნევას თითქმის სიმკვრივის მომატების გარეშე. შედეგად, მაგნიტიზირებული რეგიონი ადის მაღლა პლაზმის ნარჩენის მიმართ, სანამ ის ვარსკვლავის ფოტოსფეროს არ მიაღწევს. ეს ქმნის ვარსკვლავთლაქებს ზედაპირზე და მასთან დაკავშირებულ მოვლენას — გვირგვინულ მარყუჟებს.
სქოლიო
კატეგორია:პლაზმური ფიზიკა კატეგორია:ვარსკვლავური ასტრონომია
სპარტები
სპარტები (Σπαρτοί) — ბერძნული მითოლოგიის მეომრები, რომლებიც მიწიდან აღმოცენდნენ მას შემდეგ, რაც კადმოსმა დრაკონის კბილები დათესა.
ისტორია
როდესაც კადმოსმა ციხე-სიმაგრე ააგო ბორცვზე, მას კადმეა უწოდა, მასში სამსხვერპლოც აღმართა. მსხევრპლშეწირვისთვის აუცილებელი იყო წყალი, ამიტომაც კადმოსმა მსახურები წყაროზე გაგზავნა. როდესაც ისინი არ დაბრუნდნენ თვითონვე წავიდა და წყაროზე არესის და ტილფოსას ნაშიერი დრაკონი დახვდა. დრაკონმა კადმოსის მსახურები მოკლა და კადმოსთან საბრძოლველად ემზადებოდა. კადმოსმა ამ ბრძოლაში დაამარცხა არესის დრაკონი და ათენას რჩევით მისი კბილები დათესა. დათესვის შემდეგ მიწიდან მეომრები აღმოცენდნენ, რომლებმაც ერთმანეთში დაიწყეს ბრძოლა. ბრძოლაში ხუთი მეომრის გარდა ყველა დაიხოცა ეს ხუთი მეომარი კი კადმოსმა თავის არმიაში მიიღო და მათ სპარტები (დანათესები) უწოდა.
მეომართა სახელები:
ლიტერატურა
კატეგორია:ბერძნული მითოლოგია
Green Desert
Green Desert — ჯგუფ Tangerine Dream-ის 1986 წლის სტუდიური ალბომი. მისი მასალა ჩაწერილია 1973 წელს. 1984 წელს გაგრძელდა ჩანაწერებზე მუშაობა და დამატებით რემიქსებზე იმუშავა ედგარ ფრეზემ.
სქოლიო
კატეგორია:1986 წლის ალბომები კატეგორია:Tangerine Dream-ის ალბომები კატეგორია:Jive Records-ის ალბომები
პუერტო-რეალი
პუერტო-რეალი (Puerto Real) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ბაია-დე-კადისის კომარკის შემადგენლობაში. ფართობი — 197 კმ². მოსახლეობა — 41 700 კაცი (2020 წ.).
სქოლიო
კატეგორია:კადისის მუნიციპალიტეტები
ეპისტოლე წმ. მოციქულისა პეტრესი (პირველი)
'''ეპისტოლე წმ. მოციქულისა პეტრესი (პირველი)''' – წმინდა პეტრეს პირველი ეპისტოლე, რომლითაც მან მიმართა თავის თანამემამულეებს, ქრისტეს მცნებათა ამღიარებელ ყველა მორწმუნეს ქრისტოლოგიის სხვადასხვა საკითხებზე.
ეპისტოლე შესულია ახალი აღთქმის წიგნებში და წარმოადგენს კათოლიკე ეპისტოლეთა ერთ–ერთ წერილს (ეპისტოლეს). პირველი ეპისტოლის ავტორად პეტრე მოციქულის აღიარება საეჭვოდ არ მიაჩნიათ (განსხვავებით მისი მეორე ეპისტოლისაგან). პეტრემ პირველმა აღიარა იესო ქრისტე ღვთის ძედ და მისი ეკლესიის დაფუძნების პირველი ბურჯიც იყო. შეიძლება ვივარაუდოთ, რომ პეტრე მოციქულმა თავისი პირველი ეპისტოლე დაწერა რომში, რომელსაც სიმბოლურად უწოდებს ბაბილონს უწოდებს (5,13), როგორც უღვთო ქალაქის საზოგადო სახელს. თავისი ეპისტოლით მოციქულს სურს, განუმტკიცოს რწმენა თანამოძმეებს ისრაელის 12 ტომიდან, რომლებიც მცირე აზიის ეკლესიებში იტანჯებიან ცრუმოძღვართა მიერ გაჩაღებული შინასაეკლესიო განხეთქილებით.
ეპისტოლეს შინაარსი
1. პეტრე, მოციქული იესო ქრისტესი, პონტოსა და გალატიაში, კაპადოკიასა, ასიასა და ბითვინიაში განთესილ ხიზნებს,
2. უფლის წინასწარცოდნითა და სულის სიწმიდით მორჩილებისა და იესო ქრისტეს სისხლის პკურებისათვის რჩეულთ, – მადლი და მშვიდობა გიმრავლოთ!
3. კურთხეულია ღმერთი და ჩვენი უფლის – იესო ქრისტეს მამა, რომელმაც თავისი მრავალმოწყალებისამებრ ხელახლა გვშობა ცოცხალი სასოებისთვის, იმის წყალობით, რომ მკვდრეთით აღადგინა იესო ქრისტე.
4. რათა დაიმკვიდროთ უხრწნელი, წმიდა და უჭკნობი სამკვიდრო, ცაში გამზადებული თქვენთვის,
5. რომელნიც ღვთის ძალისა და რწმენის წყალობით დაცული ხართ ცხონებისათვის, რაც მზადაა გამოცხადდეს უკანასკნელ ჟამს
6. და რასაც შეჰხარით, თუმცა ამჟამად, ცოტა არ იყოს, შეჭირვებულნი იქნებით სხვადასხვაგვარი განსაცდელით,
7. რათა თქვენი რწმენის გამოცდა, გაცილებით უფრო ფასეული, ვიდრე გამოცდა ოქროსი, თავისი ხრწნადობის მიუხედავად ცეცხლში რომ გამოიცდება, – საქები, სადიდებელი და სასახელო აღმოჩნდეს თქვენთვის, როდესაც გამოგეცხადებათ იესო ქრისტე,
8. რომელიც არ გინახავთ და გიყვართ, ვერც ახლა ხედავთ, მაგრამ გწამთ და ენით უთქმელი და დიდი სიხარულით ხარობთ,
9. რადგანაც ამით აღწევთ თქვენი რწმენის საბოლოო მიზანს: სულების ხსნას.
10. სწორედ ამ ხსნას იკვლევდნენ და იძიებდნენ წინასწარმეტყველნი, რომელნიც გიწინასწარმეტყველებდნენ თქვენთვის განკუთვნილ მადლს.
11. და არკვევდნენ, რა დროს და რა ვითარებას მიანიშნებდა მათში დამკვიდრებული სული ქრისტესი, როცა წინასწარ უმოწმებდა მათ ქრისტეს ვნებას და ვნების შემდგომ დიდებას.
12. მათთვის გამოცხადებულ იქნა, რომ თვითონ მათ კი არა, თქვენ გმსახურებდათ ის, რაც ამჟამად გეუწყათ მახარებელთაგან, ცით მოვლენილი სული წმიდის მიერ, და რისი წვდომაც სურთ ანგელოზებს.
13. მაშ, მოისარტყლეთ თქვენი გონების წელი, იფხიზლეთ და სრული იმედი გქონდეთ მადლისა, რომელიც მოგენიჭებათ იესო ქრისტეს გამოცხადებით.
15. არამედ წმიდა იყოს თქვენი ყოველი ქცევა, როგორც წმიდაა თქვენი მხმობელი.
16. ვინაიდან დაწერილია: „წმიდანი იყავით, რადგანაც მე წმიდა ვარ“.
17. თუკი მამას უწოდებთ მას, ვინც პირუთვნელად განსჯის ყველას, თანახმად მისი საქმისა, მოშიშებით გალიეთ თქვენი ხიზნობის ყავლი.
18. რაკიღა იცით, რომ ხრწნადი საფასით – ოქრო-ვერცხლით როდი ხართ გამოსყიდულნი მამათა მიერ მოცემული ამაო ცხოვრებისაგან,
19. არამედ უმანკო და უბიწო ტარიგის – ქრისტეს ძვირფასი სისხლით,
20. ქრისტესი, რომელიც ჯერ კიდევ ქვეყნის შექმნამდე იყო წინასწარ განჩინებული, მაგრამ მხოლოდ უკანასკნელ დროს გამოჩნდა თქვენთვის,
21. რომელთაც მის მიერ იწამეთ ღმერთი, მკვდრეთით რომ აღადგინა იგი და მისცა დიდება, რათა ღვთის რწმენა და სასოება გქონდეთ.
22. ჭეშმარიტებისადმი მორჩილებით განიწმიდეთ თქვენი სულები უპირფერო, ძმური სიყვარულისთვის და წმიდა გულით მხურვალედ გიყვარდეთ ერთმანეთი,
23. როგორც ხრწნადი კი არა, არამედ უხრწნელი თესლის – ღვთის ცოცხალი და წარუვალი სიტყვის მიერ ხელახლა შობილთ.
24. ვინაიდან ყოველი ხორცი ბალახსა ჰგავს და ყოველი დიდება კაცისა – მინდვრის ყვავილს; გახმა ბალახი და დასცვივდა მისი ყვავილიც.
25. ღვთის სიტყვა კი წარუვალია. სწორედ ესაა სიტყვა, თქვენ რომ გეხარათ.
1. მაშ, განიშორეთ ყოველგვარი უკეთურება, ყოველგვარი ზაკვა, პირფერობა, შური და ყოველგვარი ავსიტყვაობა.
2. როგორც ახალშობილმა ყრმებმა შეიყვარეთ სუფთა სულიერი რძე, რათა მისი მეოხებით იზარდოთ ხსნისთვის.
4. რომელსაც მიეახლეთ, როგორც ცოცხალ ლოდს, კაცთაგან უარყოფილს, ღვთის მიერ კი რჩეულსა და ფასდაუდებელს.
5. როგორც ცოცხალი ქვები, თქვენც აშენდით სულიერ სახლად, წმიდა სამღვდელოებად და სულიერი მსხვერპლის მწირველად, იესო ქრისტეს მეშვეობით სასურველად რომ უჩანს ღმერთს.
6. რადგანაც წერილი ამბობს: „აჰა, მე დავდებ სიონში ქვაკუთხედ ლოდს, რჩეულსა და უძვირფასესს, და არ შერცხვება მისი მორწმუნე“.
7. ამრიგად, ის ფასდაუდებელია თქვენთვის, ანუ მორწმუნეთათვის, ურწმუნოთათვის კი „ქვა, რომელიც დაიწუნეს მშენებლებმა, მაგრამ კუთხის თავად დაიდვა: ქვა ფეხწამოსაკრავი და კლდე საცთური“
8. მათთვის, ვინც ეურჩება სიტყვას, და ვისთვისაც ეს ხვედრი იყო გამიზნული.
9. ხოლო თქვენა ხართ რჩეული მოდგმა, სამეფო სამღვდელოება, წილხვედრი ხალხი, რათა ყველას აუწყოთ მისი სიქველე, ვინც სიბნელიდან გამოგიხმოთ, რომ გეხილათ მისი საოცარი ნათელი.
10. ოდესღაც არა ხალხი, ხოლო აწ ღვთის ხალხი, ოდესღაც არა შეწყალებულნი, ხოლო აწ შეწყალებულნი.
12. კეთილად მოიქეცით წარმართთა შორის, რათა, ნაცვლად იმისა, რომ ბოროტმოქმედებად გსახავდნენ და დრტვინავდნენ თქვენზე, თქვენი კეთილი საქმის შემყურეთ ადიდონ ღმერთი მოხილვის დღეს.
13. ღვთის გულისათვის, დაემორჩილეთ კაცთა ყოველგვარ ხელმწიფებას, გინდა მეფეს, როგორც უზენაეს მბრძანებელს,
14. გინდაც მთავრებს, როგორც მის მიერ წარმოგზავნილთ ბოროტმოქმედთა დასასჯელად და კეთილის მოქმედთა საქებად.
15. ვინაიდან ღმერთმა ისე ინება, რომ კეთილი საქმით ვუკრავდეთ პირს უგუნურ კაცთა უმეცრებას.
16. როგორც იქცევიან თავისუფალნი: ბოროტების დასაფარავად როდი იყენებენ თავისუფლებას, არამედ არიან, როგორც ღვთის მონები.
17. პატივი ეცით ყველას, გიყვარდეთ საძმო, ღვთის შიში გქონდეთ და პატივი მიაგეთ მეფეს.
18. მსახურნო, გულმოშიშებით დაემორჩილეთ ბატონებს, არა მარტო კეთილთა და ლმობიერთ არამედ მკაცრთაც.
19. რადგანაც მადლი ის არის როცა ვინმე, უსამართლოდ ტანჯული, ღვთის წინაშე არ ღალატობს სინიდისს და უდრტვინველად იტანს გასაჭირს.
20. მართლაცდა, თუკი შეცოდებისათვის გცემენ და ითმენთ, ვითომ რა საქები საქციელია? ხოლო თუ სიკეთის ქმნისათვის გაწამებენ და ითმენთ, ეს კი მადლია ღვთის წინაშე.
21. ამისთვისა ხართ ხმობილნი, ვინაიდან ქრისტეც ჩვენთვის ევნო და დაგიტოვათ მაგალითი, რათა მისდიოთ მის კვალს.
22. არც შეუცოდავს და არც დასჩენია ზაკვა მის ბაგეს,
23. ვისაც ჰგმობდნენ და სანაცვლოდ არავის ჰგმობდა, აწამებდნენ და არ იმუქრებოდა, არამედ თავის თავს ანდობდა მართლად გამკითხეს;
24. ვინც ჩვენი ცოდვები თავისი სხეულით აზიდა ძელზე, რათა ცოდვისგან თავდახსნილთ სიმართლით გეცხოვრათ; და ვისი წყლულებითაც განიკურნეთ.
25. ვინაიდან გზადაბნეული ცხვრებივით იყავით, ახლა კა დაუბრუნდით მწყემსსა და თქვენი სულების ზედამხედველს.
1. ასევე ცოლებიც დაემორჩილეთ ქმრებს, რათა თვით ისინიც კი, რომელნიც ეურჩებიან სიტყვას, შეძენილ იქნენ თავიანთი ცოლების ქცევით, სიტყვის გარეშე,
2. როცა იხილავენ თქვენს უბიწო და ღვთისმოშიშ ქცევას.
3. დაე, თქვენი სამშვენისი ნუ იქნება გარეგნული იერი: თმაწნულობა, ოქროს სამკაულები თუ მორთულ-მოკაზმული სამოსი,
4. არამედ გულის ფარული სიწმიდე, უხრწნელი სამკაული მშვიდი და თვინიერი სულისა, რაც ესოდენ ძვირფასია ღვთის წინაშე.
5. ასე იმკობდნენ თავს ოდესღაც ღვთისმოსავი წმიდა ქალები, რომლებიც ემორჩილებოდნენ თავიანთ ქმრებს.
6. ასე დაემორჩილა სარაც და ბატონი უწოდა აბრაამს, ვისი შვილებიცა ხართ, როცა კეთილ საქმეს აკეთებთ და არაფრის შიში არ გაკრთობთ.
7. და, თქვენც, ქმრებო, სათუთად მოეპყარით ცოლებს, როგორც უმყიფეს ჭურჭელს, და პატივი ეცით, როგორც სიცოცხლის მადლის თანამემკვიდრეთ, რათა ლოცვა არ დაგიბრკოლდეთ.
8. და ბოლოს, ყველანი თანამოაზრენი, თანამლმობნი, ძმათმოყვარენი, შემწყნარეაელნი და თავმდაბალნი იყავით.
9. ნუ მიაგებთ ბოროტს ბოროტის წილ, ნურც გინებას გინების წილ, არამედ აკურთხეთ წინააღმდგომნი, ვინაიდან იმისთვისა ხართ ხმობილნი, რომ კურთხევა დაიმკვიდროთ.
10. რადგან ვისაც სურს უყვარდეს სიცოცხლე და იხილოს კეთილდღეობა, ნუ მისცემს ენას ბოროტის თქმის ნებას და ნურც მისი ბაგენი იტყვიან ზაკვას;
11. ერიდოს ბოროტს, აკეთოს სიკეთე, ეძიოს მშვიდობა და ელტვოდეს მას.
12. რადგანაც უფლის თვალი მიპყრობილია მართალთა მიმართ, მისი ყური კი – მათი ლოცვა-ვედრების მიმართ, ხოლო მისი სახე რისხვით დაჰყურებს ბოროტმოქმედთ.
13. ვინ შეგამთხვევთ ბოროტს, თუ კეთილს ესწრაფით?
14. მაგრამ, კიდევაც რომ ევნოთ სიმართლისათვის, ნეტარნი ხართ; მაშ, ნუ შიშობთ მათი შიშით და ნურცა ძრწით.
15. არამედ უფალი ქრისტე წმიდა-ყავით თქვენს გულში და მარადჟამ მზად იყავით, რომ თვინიერად და მოწიწებით მიუგოთ ყველას, ვინცა გთხოვთ თქვენი სასოების ახსნას.
16. წრფელი იყოს თქვენი სინიდისი, რათა თვით იქაც კი, სადაც ბოროტი სიტყვით გახსენებენ როგორც ბოროტმოქმედთ, შერცხვენილნი დარჩნენ ისინი, ვინც გმობენ თქვენს კეთილ ქცევას ქრისტეში.
17. ვინაიდან, თუ ნებავს ღმერთს, უმჯობესია კეთილ საქმეთათვის ევნოთ, ვიდრე ბოროტთათვის.
18. რადგან ერთხელ ქრისტეც ჩვენი ცოდვებისათვის ევნო, მართალი – არამართალთათვის, რათა მივეყვანეთ ღმერთთან; მოკვდა ხორცით და გაცოცხლდა სულით,
19. რომლითაც მივიდა საპყრობილეში მყოფ სულებთან და უქადაგა მათაც,
20. გაკერპებულნი რომ ურჩობდნენ ჯერ კიდევ მაშინ, როცა ნოეს დროს მოელოდნენ ღვთის სულგრძელობას, ვიდრე იგებოდა კიდობანი, რომლითაც ცოტა, ესე იგი, მხოლოდ რვა სული გადაურჩა წარღვნას.
21. ეს იყო ხატება ნათლისღებისა, რაც ამჟამად გიხსნით (არა ჭუჭყის ჩამორეცხვა ხორციდან, არამედ წრფელი სინიდისის სწრაფვა ღვთის მიმართ) იესო ქრისტეს მკვდრეთით აღდგომის წყალობით,
22. რომელიც ცად ამაღლების შემდეგ დაჯდა მამის მარჯვნივ და დაემორჩილნენ მას ანგელოზნი, ხელმწიფებანი და ძალნი.
1. ამრიგად, რაკი ქრისტე ჩვენთვის ევნო ხორციელად, თქვენც აღიჭურვეთ იმავე აზრით, ვინაიდან ხორციელად ვნებული აღარა სცოდავს.
2. რათა კაცთა გულისთქმით კი არა, ღვთის ნებით გალიოთ სიცოცხლის დარჩენილი დღენი.
3. რადგან თქვენთვის ისიცა კმარა, რომ წარსულში წარმართთა ნებისამებრ იქცეოდით, უწმინდურებას, ბილწ გულისთქმათ, მემთვრალეობას, ნაყროვანებას, განცხრომასა და უკეთურ კერპთმსახურებას თავმიცემულნი.
ჰუმბან-ნიკაშ II
ჰუმბან-ნიკაშ II — ანშანისა და სუზის მეფე ჰუმბან-ტაჰრიდების დინასტიდან. ჰუმბან-ნიკაშ II სამეფო ტახტზე ტემტი ჰუმბან-ინშუშინაკ I-ის შემდეგ ავიდა, მისი მმართველობა დაიწყო ძვ. წ. 653 წელს და დასრულდა ძვ. წ. 651 წელს, მის შემდეგ სამეფო ტახტზე ტამარიტუ ავიდა.
ეპისტოლე წმ. მოციქულისა პეტრესი (პირველი)
ეპისტოლეს შინაარსი
4. ამიტომაც უკვირთ, რომ მათთან ერთად არ მონაწილეობთ იმავე გარყვნილებაში, და გგმობენ კიდეც.
ჰუმბან-ნიკაშ II
რესურსები ინტერნეტში
კატეგორია:ანშანისა და სუზის მეფეები
ეპისტოლე წმ. მოციქულისა პეტრესი (პირველი)
ეპისტოლეს შინაარსი
5. მალე აგებენ პასუხს მის წინაშე, ვინც განიკითხავს ცოცხლებსა და მკვდრებს.
6. მკვდრებსაც ხომ იმიტომ ეხარათ, რომ ხორცით განკითხულიყვნენ, როგორც კაცნი, და სულით ეცოცხლათ, როგორც ღმერთს.
7. თუმცა ახლოა ყოვლის აღსასრული; მაშ, იყავით გონიერნი და ლოცვებისთვის იფხიზლეთ.
8. უწინარეს ყოვლისა კი, გულწრფელად გიყვარდეთ ერთმანეთი, რადგანაც სიყვარული ფარავს ცოდვათა სიმრავლეს.
9. უდრტვინველად უმასპინძლეთ ერთურთს.
10. თვითეული თქვენგანი იმ ნიჭით ემსახუროს დანარჩენთ, რაც მიუღია, როგორც შეშვენის ღვთის მრავალფეროვანი მადლის კეთილ მნეს.
11. თუ ლაპარაკობს ვინმე, ღვთის სიტევისამებრ ილაპარაკოს; თუ მსახურებს ვინმე, ღვთის მიერ ბოძებული ძალით იმსახუროს, რათა სრულად იდიდებოდეს ღმერთი იესო ქრისტეს მიერ, ვისიცაა დიდება და ძალი უკუნითი უკუნისამდე. ამინ.
12. საყვარელნო, ნუ იუცხოვებთ თქვენს გამოსაცდელად მოვლენილ ცეცხლოვან განსაცდელს, თითქოს რაღაც უჩვეულო რამ დაგმართოდეთ.
13. არამედ ხარობდეთ, როგორც ქრისტეს ვნებათა თანაზიარნი, რათა მისი დიდების გამოცხადებითაც იხარებდეთ და ილხენდეთ.
14. თუ ქრისტეს სახელისთვის გაგინებენ, ნეტარნი ხართ, რადგანაც თქვენზე ივანებს სული დიდებისა და სული ღვთისა, მათ მიერ რომ იგმობა, თქვენით კი იდიდება.
15. მხოლოდ ნურცერთ თქვენგანს ნურა ევნება რა, როგორც მკვლელს ან მპარავს, ბოროტმოქმედს ან სხვის საქმეში ჩამრევს.
16. ხოლო თუ ევნება, როგორც ქრისტიანი, ნუ დაირცხვენს, არამედ ადიდოს ღმერთი ამის გამო.
17. რადგანაც დროა, ღვთის სახლიდან დაიწყოს განკითხვა, ხოლო თუ ჩვენით დაიწყება, რა აღსასრული ელით ღვთის სახარების ურჩთ?
18 თუკი მართალი ძლივსღა ცხონდება, უკეთური და ცოდვილი სადღა იყოს?
19. ამიტომ ღვთის ნებით ვნებულთაც მას, როგორც ჭეშმარიტად შემოქმედს, მიანდონ თავიანთი სული.
2. მწყემსეთ თქვენთვის მონდობილი ღვთის სამწყსო, მაგრამ არა იძულებით, არამედ ნებსით, არა ბილწი ანგარებით, არამედ გულმოდგინებით.
3. ნუ ეუფლებით ღვთის სამკვიდრებელს, არამედ მაგალითი მიეცით სამწყსოს.
4. და როცა მოვა სარქალი, დიდების უჭკნობ გვირგვინს მიიღებთ.
5. ასევე უმრწემესნიც დაემორჩილეთ უხუცესთ და ურთიერთმორჩილებით შეიმოსეთ სიმდაბლე, რადგან ქედმაღალთ ეწინააღმდეგება ღმერთი, თავმდაბალთ კი მადლს ანიჭებს.
6. მაშ, დამდაბლდით ღვთის მტკიცე ხელქვეშ, რათა დროულად აგამაღლოთ თქვენ.
7. მას მიანდეთ ყოველი თქვენი საზრუნავი, რადგანაც ის ზრუნავს თქვენზე.
8. იფხიზლეთ და ფრთხილად იყავით, რადგანაც თქვენი მტერი ეშმაკი დაძრწის, როგორც მბრდღვინავი ლომი, და მსხვერპლს დაეძებს.
9. წინ აღუდექით მას მტკიცე რწმენით; გახსოვდეთ, რომ იგივე ვნებები ემუქრება თქვენს საძმოს ამ წუთისოფლად.
10. ხოლო ღმერთი ყოველი მადლისა, თავისდა სადიდებლად რომ გიხმოთ იესო ქრისტეს მიერ, თქვენი ხანმოკლე ტანჯვის შემდეგ თვითონვე სრულგყოფთ, დაგამკვიდრებთ, გაგაძლიერებთ და განგამტკიცებთ.
11. დიდება მას და ძალმოსილება უკუნითი უკუნისამდე. ამინ.
12. სილვანუსის, ჩემი აზრით, თქვენი სანდო ძმის ხელით მოკლედ მოგწერეთ, განუგეშეთ და გიმოწმეთ, რომ ეს მადლი ღვთისა, რომლითაც დგახართ, ჭეშმარიტია.
14. სიყვარულის ამბორით მოიკითხეთ ერთმანეთი. მშვიდობა ყველას, ვინც იესო ქრისტეში ხართ. ამინ.
რესურსები ინტერნეტში
კატეგორია: სასულიერო მწერლობა კატეგორია: ეგზეგეტიკა კატეგორია: ქრისტიანობა კატეგორია: ეპისტოლეები კატეგორია: ბიბლია კატეგორია: ახალი აღთქმა კატეგორია:ახალი აღთქმის პერსონაჟები კატეგორია:ქრისტეს თორმეტი მოციქული
მენესოს მეორე ეკლესია
მენესოს მეორე ეკლესია — არქიტექტურული ძეგლი დუშეთის მუნიციპალიტეტში, სოფელ მენესოს ჩრდილოეთით, ფერდობზე. განეკუთვნება შუა საუკუნეებს.
ეკლესია დარბაზულია (3,5 x 2,5 მეტრი), ნაგებია სხვადასხვა ზომის ნატეხი ქვით. სწორკუთხა შესასვლელი (გვიანდელია) დასავლეთიდანაა. აღმოსავლეთით, ნახევარწრიულ აფსიდში, ვიწრო სწორკუთხა სარკმელია, რომლის ორივე მხარეს თითო პატარა სწორკუთხა ნიშია. დარბაზი ცილინდრული კამარითაა გადახურული. ინტერიერი შელესილია. თავდაპირველი შესასვლელი სამხრეთ კედლის დასავლეთ ნაწილშია - დაფარულია ფერდობიდან ჩამორეცხილი მიწით.
ლიტერატურა
კატეგორია:დუშეთის მუნიციპალიტეტის ტაძრები
ბაღდათის ქუჩა
ბაღდათის ქუჩა — ქუჩა თბილისში, ისნის რაიონში (ნავთლუღი); ნავთლუღის ქუჩიდან სოლომონ დოდაშვილის მოედნამდე. წარმოიქმნა XIX საუკუნის II ნახევარში. ამ ქუჩაზე XIX საუკუნის 60-იან წლებში ცხოვრობდა ივანე პრიბილი და ქუჩასაც მისი სახელი დაერქვა. დატანილია თბილისის 1895 წლის რუკაზე. 1923 წელს ბაღდათის ქუჩა ეწოდა.
ლიტერატურა
კატეგორია: ისნის რაიონის ქუჩები
ესტრელა-დუ-ნორტი (გოიასი)
ესტრელა-დუ-ნორტი (Estrela do Norte) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 453 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
რესურსები ინტერნეტში
კატეგორია:გოიასის შტატის მუნიციპალიტეტები
კლიენტელა
კლიენტელა — საზოგადოებრივი ურთიერთობის ფორმა ძველ რომში; ეფუძვნებოდა ორმხრივ სამართლებრივ, სოციალურ და ეკონომიკურ ვალდებულებებს პატრონებსა და კლიენტებს შორის. პატრონი მფარველობას უწევდა უუფლებო ცალკეულ პირებს, რომლებიც სამაგიეროდ ვალდებულნი იყვნენ თავიანთი პატრონების მიმართ ერთგული და მორჩილი ყოფილიყვნენ. კლიენტს პატრონი აძლევდა მიწას, საქონელს და მას სამართლებრივად იცავდა, რის სანაცვლოდაც კლიენტი პატრონის რაზმში მსახურობდა. პატრონის მიერ კლიენტისადმი ვნების მიყენება სარწმუნოებრივ დანაშაულად ითვლებოდა. კლიენტელა წარმოიქმნა გვაროვნული წყობის დაშლის შემდეგ. რომის სამეფოსა და რესპუბლიკის პერიოდში კლიენტები პატრიციების მნიშვნელოვან სოციალურ დასაყრდენს წარმოადგენდნენ. ის ასევე ცნობილი იყო ეტრუსკებს შორის.
რესურსები ინტერნეტში
კატეგორია:რომაული სამართალი